# data[].attributes.headline
animation  'Καραϊσκάκης" απο την εφαρμογή MyHeritage

# data[].attributes.subject
animation  'Καραϊσκάκης" απο την εφαρμογή MyHeritage

# data[].attributes.headline
Γεώργιος Καραϊσκάκης ή Καραΐσκος

# data[].attributes.subject
Γεώργιος Καραϊσκάκης ή Καραΐσκος

# data[].attributes.body
Το επίθετό του είναι χαϊδευτικό υποκοριστικό του Καραΐσκος, που έφερε ο πατέρας του ήρωα, Δημήτριος Ίσκος ή Καραΐσκος, Καράς επειδή ήταν μελαμψός. Πρόκειται για σύνθετη λέξη από το τουρκικό kara (μαύρος) και το παλαιότερο οικογενειακό όνομα Ίσκος.

# data[].attributes.headline
1782 : η γέννησή του

# data[].attributes.subject
1782 : η γέννησή του

# data[].attributes.body
Γεννήθηκε στη  Σκουληκαριά Άρτας ή στο  Μαυρομμάτι Καρδίτσας στις 23 Ιανουαρίου 1780 (ή 1782) και ήταν καρπός, κατά πάσα πιθανότητα, της σχέσης του αρματολού Δημήτρη Καραΐσκου και της μοναχής Ζωής Ντιμισκή.  Η μητέρα του, μετά τον θάνατο του Ιωάννη Μαυρομματιώτη, που ήταν ο πρώτος σύζυγός της, έγινε καλόγρια . Εκτός από την πατρότητά του, αμφισβητούμενη είναι και η ακριβής καταγωγή του. Ορισμένοι βιογράφοι του τον θέλουν να γεννιέται σε σπηλιά, πλησίον του Μαυρομματίου Καρδίτσας, ενώ άλλοι σε μοναστήρι στην Σκουληκαριά Άρτας, από όπου καταγόταν και η μητέρα του. Ο Καραϊσκάκης μεγάλωσε με τους θετούς γονείς του, μία οικογένεια Σαρακατσάνων, αφού η μητέρα του τον εγκατέλειψε μη αντέχοντας τον διασυρμό μιας παράνομης σχέσης και πέθανε όταν ήταν οκτώ ετών.

# data[].attributes.body
Σε κλέφτικη ομάδα από 15 ετών

Στα 15 του ο Γεώργιος Καραϊσκάκης εγκαταλείπει τους θετούς του γονείς και σχηματίζει κλέφτικη ομάδα από συνομηλίκους του.

# data[].attributes.headline
18 ετών στην αυλή του Αλή Πασά

# data[].attributes.subject
18 ετών στην αυλή του Αλή Πασά

# data[].attributes.body
Τρία χρόνια αργότερα πέφτει στα χέρια του Αλή Πασά, ο οποίος εκτιμώντας τον ισχυρό του χαρακτήρα τον προσλαμβάνει στη σωματοφυλακή του. Στην Αυλή των Ιωαννίνων όχι μόνο έμαθε τη στρατιωτική τέχνη, αλλά και στοιχειώδη γράμματα, γραφή και ανάγνωση.
Τον Μάρτιο του 1798 ακολουθεί τον Αλή Πασά  στην εκστρατεία του κατά του Πασά του Βιδινίου Πασβάνογλου κι έρχεται σε μυστικές διαπραγματεύσεις μαζί του. Περί το 1804 εγκαταλείπει τον Αλή Πασά κι ενώνεται με το σώμα του περίφημου κλέφτη Κατσαντώνη. Δίπλα στον Κατσαντώνη, ο Καραϊσκάκης έμαθε τα μεγάλα μυστικά του ανταρτοπόλεμου.  Συμμετέχει και διακρίνεται σε πολλές μάχες κατά του πρώην αφεντικού του και γίνεται το πρωτοπαλίκαρο του Κατσαντώνη. Τον Ιούλιο του 1807, ο Καραϊσκάκης επιστρέφει στ’ Άγραφα με τους άνδρες του Κατσαντώνη.

# data[].attributes.body
Εντάσσεται στα ελληνικά τάγματα που είχαν συστήσει οι Βρετανοί υπό τον Ριχάρδο Τσορτς, με σκοπό να εκτοπίσουν τους Γάλλους από τα Επτάνησα.

# data[].attributes.headline
η οικογένεια

# data[].attributes.subject
η οικογένεια

# data[].attributes.body
Το 1812 μετά τη διάλυση της ομάδας των κλεφτών από τον Αλή Πασά δηλώνει υποταγή και επιστρέφει στα Γιάννινα. Την περίοδο αυτή έγινε και ο γάμος του με την Γκόλφω Ψαρογιαννοπούλου, με την οποία απέκτησε δύο κόρες κι ένα γιο, τον στρατιωτικό και πολιτικό Σπυρίδωνα Καραϊσκάκη (1826-1898).

# data[].attributes.headline
Δράση πριν 1821

# data[].attributes.subject
Δράση πριν 1821

# data[].attributes.body
Όταν το καλοκαίρι του 1820 πολιορκήθηκε ο Αλή Πασάς από τα σουλτανικά στρατεύματα, ο Καραϊσκάκης παρέμεινε μαζί του και αγωνίστηκε υπέρ του. Αργότερα όμως προσχώρησε στους πολιορκητές, αλλά γρήγορα απομακρύνθηκε και από αυτούς.
Κατάφερε δε τότε να αποσύρει από τα πολιορκούμενα Ιωάννινα την οικογένειά του και να τη στείλει στη νήσο Κάλαμο που τότε θεωρούνταν ασφαλές μέρος για τους Έλληνες αμάχους.

# data[].attributes.headline
η φιλία με τον Μπότσαρη

# data[].attributes.subject
η φιλία με τον Μπότσαρη

# data[].attributes.body
Ο Καραϊσκάκης ήταν μεγαλύτερος από τον Μάρκο Μπότσαρη κατά οκτώ χρόνια. Οι δυο τους διατηρούσαν φιλική σχέση και η εκτίμηση που έτρεφαν ο ένας για τον άλλο ήταν αμοιβαία. Λέγεται ότι ο «γιος της Καλογριάς» ήταν αυτός που μύησε τον Μάρκο στη Φιλική Εταιρία, το 1814.
Τον Αύγουστο του 1823 στο Μοναστήρι τού Προυσού γιατροπορευόταν ο Καραϊσκάκης με φυματίωση. Αυτή ήταν η τελευταία φορά που  συναντήθηκε με τον  φίλο του Μάρκο Μπότσαρη και όταν λίγο αργότερα μεταφερόταν η σορός του Μπότσαρη στο Μικροχώρι  έκανε μια στάση στο Μοναστήρι του Προυσού. Η σορός εναποτέθηκε στο «κελί της Παναγίας» όπου έφεραν τον Καραϊσκάκη για να την ασπαστεί.

# data[].attributes.headline
1821: συμμετοχή στην επανάσταση

# data[].attributes.subject
1821: συμμετοχή στην επανάσταση

# data[].attributes.body
Κατά τους πρώτους μήνες του 1821 προσπάθησε να εξεγείρει σε επανάσταση κατά των Τούρκων την περιοχή της Βόνιτσας, στην αρχή ανεπιτυχώς διότι οι προύχοντες της περιοχής θεωρούσαν πως δεν ήταν ακόμη κατάλληλος ο καιρός. Στη συνέχεια πήγε στα Τζουμέρκα όπου ύψωσε τη σημαία της Επανάστασης, η οποία διαδόθηκε πολύ γρήγορα στις όμορες επαρχίες και από εκεί στο Μακρυνόρος όπου και συμμετείχε ο ίδιος στις γενόμενες εκεί συμπλοκές.

Μόλις ξέσπασε η Επανάσταση ο Γώγος Μπακόλας και ο Καραϊσκάκης έκαψαν τον οχυρό πύργο του χωριού Καλύβια του Μάλιου (επαρχία Ραδοβιζίου).

# data[].attributes.headline
Καπετάνιος Αγράφων

# data[].attributes.subject
Καπετάνιος Αγράφων

# data[].attributes.body
Ο Καραϊσκάκης από νεαρή ηλικία φιλοδοξούσε να γίνει κάποια μέρα καπετάνιος των Αγράφων και το κατόρθωσε πράγματι το 1821 βοηθούμενος και από τον Γιαννάκη Ράγκο και τους περί αυτόν Βαλτινούς, αναγνωρισμένος ακόμη και από τις οθωμανικές αρχές της Λάρισας.

Κάτοχος πλέον των Αγράφων, στην αρχή απέφυγε να προσβάλει τους Τούρκους, υποκρινόμενος υποταγή στον Σουλτάνο προκειμένου να αποφύγει επιδρομές Τούρκων στη περιοχή του. Το 1822 ήλθε σε έντονες προστριβές με τον Γιαννάκη Ράγκο που αξίωνε και αυτός την αρχηγία των Αγράφων.  Eνωμένοι ο Καραϊσκάκης με τους Στορνάρη και Γρηγόρη Λιακατά, προέβησαν σε συμφωνία με τον Βαλή της Ρούμελης Χουρσίτ Πασά, κερδίζοντας χρόνο .

# data[].attributes.headline
Η πρώτη μεγάλη νίκη κατά των Τούρκων

# data[].attributes.subject
Η πρώτη μεγάλη νίκη κατά των Τούρκων

# data[].attributes.body
Στις 15 Ιανουαρίου του 1823, ο Καραϊσκάκης σημειώνει την πρώτη του μεγάλη νίκη κατά των Τούρκων στη Μάχη του Σοβολάκου.Μετά τη λύση της πρώτης πολιορκίας του Μεσολογγίου , μέρος του στρατού του Ομέρ Βρυώνη και του Κιουταχή χρειάστηκε από το Αγρίνιο να μετακινηθεί διερχόμενο από τα Άγραφα.  Ο Καραϊσκάκης προκατέλαβε με χίλιους περίπου άνδρες την διάβαση κοντά στον Άγιο Βλάση (Σολοβάκο) και ανάγκασε τους εχθρούς, να οπισθοχωρήσουν στο Αγρίνιο, μετά από πεισματώδη μάχη.
Στα μέσα του 1823 προάγεται σε στρατηγό, αλλά η κατάσταση της υγείας του επιδεινώνεται από τη φυματίωση και καταφεύγει για ανάπαυση στο μοναστήρι του Προυσού. Αναγκάστηκε και να μεταβεί στην Ιθάκη προκειμένου να συναντήσει έμπειρους γιατρούς για την αντιμετώπιση της φυματίωσης από την οποία έπασχε. Οι γιατροί λίγες ελπίδες ζωής έδωσαν στον ήρωα και του συνέστησαν να μείνει στο νησί.

# data[].attributes.headline
Ιστορικό ανέκδοτο

# data[].attributes.subject
Ιστορικό ανέκδοτο

# data[].attributes.body
Μια φορά πλησίασε τον Καραϊσκάκη ένα από τα παλικάρια του, που ήρθε για πρώτη φορά να πολεμήσει και τρομαγμένο τού είπε:

- Στρατηγέ, τα πράγματα άρχισαν να ‘ναι πολύ δύσκολα.
- Γιατί μωρέ; τον ρώτησε ο στρατηγός.
- Να, οι Τούρκοι έφτασαν πολύ κοντά μας.
Και ο Καραϊσκάκης με χαμόγελο τού είπε:
- Μα κι εμείς τώρα είμαστε πολύ, πάρα πολύ, κοντά τους. Γιατί φοβάσαι;

Πηγή: https://www.sansimera.gr

# data[].attributes.body
Ο Καραϊσκάκης, νοσταλγώντας τη Ρούμελη και τα Άγραφα, επέστρεψε από την Ιθάκη στο Μεσολόγγι και ζήτησε επίμονα να διορισθεί αρχηγός των ελληνικών πλέον όπλων της επαρχίας των Αγράφων. Αλλά ο Αλέξανδρος Μαυροκορδάτος δεν δέχθηκε και  ηθελημένα παραγνώριζε τον Καραϊσκάκη προκειμένου να υποστηρίξει τον Γιαννάκη Ράγκο.
Συνέβησαν τότε και κάποιες συμπλοκές μεταξύ οπαδών του Καραϊσκάκη και Μεσολογγιτών όταν εκείνοι κατέλαβαν το Αιτωλικό, και αιφνίδια το Βασιλάδι.

Ο Μαυροκορδάτος κατηγόρησε τον Καραϊσκάκη μετά από ομολογία του Κωνσταντίνου Βουλπιώτη και  διόρισε επιτροπή προκειμένου να εξετάσει την "αποκάλυψη προδοσίας".

Στις 30 Μαρτίου 1824 συστάθηκε η παραπάνω επιτροπή και στις 2 Απριλίου 1824 (σε 3 μέρες) εκδόθηκε προκήρυξη των εγκλημάτων του Καραϊσκάκη . Η εν λόγω επιτροπή έκρινε τον Καραϊσκάκη ένοχο «εσχάτης προδοσίας» άνευ δίκης.  Ο Καραϊσκάκης στερήθηκε όλων των βαθμών και των αξιωμάτων του και διατάχθηκε να αναχωρήσει από το Αιτωλικό. Οι δε πολίτες διατάχθηκαν να αποφεύγουν κάθε επικοινωνία με τον «εχθρό της πατρίδας», τον Καραϊσκάκη, εφόσον αυτός «δεν μετανοήσει και προσπέσει στο έλεος των Ελλήνων και ζητήσει συγχώρησιν». Έτσι στις 3 Μαΐου 1824 (ανήμερα της έκδοσης της προκήρυξης) ο Καραϊσκάκης με πολλούς οπαδούς του αναχώρησε από το Αιτωλικό και επιχειρώντας ανεπιτυχώς να καταλάβει τα Άγραφα μετέβη στο Καρπενήσι. Στις 27 Μαΐου του ίδιου έτους ζήτησε εγγράφως συγνώμη από τον Α. Μαυροκορδάτο, που όμως δεν εισακούσθηκε. Τελικά στις 25 Ιουνίου 1824 κατέφυγε στο Ναύπλιο όπου η Κυβέρνηση του αναγνώρισε όλους τους βαθμούς και τα αξιώματά του.

# data[].attributes.body
Επειδή η επανάσταση κινδυνεύει η κυβέρνηση αποφασίζει να στείλει τον Καραϊσκάκη στη Στερεά Ελλάδα, για να αναζωπυρώσει τις επιχειρήσεις κατά των Τούρκων. Τον Μάιο του 1825 φθάνει στο Δίστομο και αποτρέπει την κατάληψη του χωριού από τους Τούρκους της Άμφισσας.

# data[].attributes.headline
Οι μεγαλύτερες νίκες του 

# data[].attributes.subject
Οι μεγαλύτερες νίκες του 

# data[].attributes.body
Οι μεγαλύτερες νίκες του πραγματοποιήθηκαν το χρονικό διάστημα από τον Ιούλιο του 1826, όταν η ελληνική Κυβέρνηση τον όρισε αρχιστράτηγο της Στερεάς Ελλάδας, μέχρι το θάνατο του, στο πεδίο της μάχης .

# data[].attributes.headline
Η δράση το 1826

# data[].attributes.subject
Η δράση το 1826

# data[].attributes.body
Αργότερα, το 1826 όταν η Επανάσταση είχε σχεδόν σβήσει , ως ένα βαθμό λόγω των εμφυλίων συγκρούσεων, ήταν ένας από αυτούς που πρωταγωνίστησε και, σε μεγάλο βαθμό, ένωσε τους Έλληνες δίνοντας νέα πνοή στον δύσκολο Αγώνα. Όπως μάλιστα έγραψε ο Γάλλος φιλέλληνας Ρος, ο ήρωας πίστευε ότι :«Οι στρατιωτικοί δεν είναι δουλειά τους να καταγίνονται με ζητήματα πολιτικά η δουλειά τους είναι να ακούν εκείνο που θα τους προτάξουν..». Τα ίδια αναφέρει και ο Μακρυγιάννης ο οποίος μεταφέρει τις εξής σκέψεις του Καραϊσκάκη: «Δια την στερέωση της πατρίδος μου και νόμους , δια εκείνο πεθαίνω, όχι δια άλλο. Και οι Γύφτοι να έχουν την κυβέρνηση εγώ θα υποτάζωμαι».

# data[].attributes.headline
1826:μάχη στο Χαϊδάρι 

# data[].attributes.subject
1826:μάχη στο Χαϊδάρι 

# data[].attributes.body
Τον Ιούλιο του 1826 διορίζεται αρχιστράτηγος της Ρούμελης, με πλήρη δικαιοδοσία. Η πρώτη του ενέργεια ήταν να ανακουφίσει τους πολιορκημένους της Ακρόπολης της Αθήνας. Στις 6 Αυγούστου νικά τους Τούρκους στο Χαϊδάρι και θα επαναλάβει τη νίκη του δύο ημέρες αργότερα.

# data[].attributes.headline
Στον πίνακα του Γεωργίου Μαργαρίτη ο Καραϊσκάκης εφορμά στην Ακρόπολη.

# data[].attributes.subject
Στον πίνακα του Γεωργίου Μαργαρίτη ο Καραϊσκάκης εφορμά στην Ακρόπολη.

# data[].attributes.headline
1826: μάχη στην Αράχωβα

# data[].attributes.subject
1826: μάχη στην Αράχωβα

# data[].attributes.body
Στις 24 Νοεμβρίου του 1826 θα σημειώσει μεγαλειώδη νίκη επί των Τούρκων στην Αράχωβα, σε μία πολυήμερη μάχη, που θα αναδείξει τις στρατηγικές του ικανότητες. Για τους κατακτητές ήταν η δεύτερη μεγάλη καταστροφή μετά τα Δερβενάκια.
Ο Καραϊσκάκης στην επιστολή–αναφορά του προς την Ελληνική Κυβέρνηση, με ημερομηνία 26 Νοεμβρίου 1826, αναφέρει συνοπτικώς τα γεγονότα της μάχης, χαρακτηρίζοντας τη νίκη ως την πιο σημαντική της επαναστατημένης Ελλάδος, την οποία αποδίδει, όχι μόνο στην ανδρεία και τον ηρωισμό των αγωνιστών, αλλά και στη βοήθεια του Θεού:

Ας πανηγυρίση, λοιπόν το Έθνος την λαμπροτάτην νίκην και ας δώση δόξαν εις τον Ύψιστον. Η νίκη αυτή είναι η σημαντικωτέρα της Ελλάδος και θέλει φέρει πολλά και μεγάλα αποτελέσματα. Ελπίζομεν εις την Θείαν βοήθειαν και εις την ευχήν της πατρίδος και της σεβαστής ημών Διοικήσεως να καταδαμάσωμεν τάχιστα τον εχθρόν και να ματαιώσωμεν δι’ όλου όλους τους ολεθρίους αυτού σκοπούς. Πέμπομεν επίτηδες και τους Στρατηγούς Γ. Αγαλόπουλον, Γ. Βάγιαν, Γιάννον Κουτσονίκαν, αγγελούντας τα λαμπρά ταύτα κατορθώματα και παραστήσοντας τα κατά το στρατόπεδον. Μένομεν με το προσήκον σέβας

Εκ του στρατοπέδου της Ράχωβας
1826 Νοεμβρίου 26

Ευπειθείς πολίται

Γεώργιος Καραϊσκάκης

(Ακολουθούν 93 υπογραφές οπλαρχηγών)

# data[].attributes.headline
δημοτικό τραγούδι για τη νίκη στην Αράχωβα

# data[].attributes.subject
δημοτικό τραγούδι για τη νίκη στην Αράχωβα

# data[].attributes.attachment_link.title
ΑΡΑΧΩΒΑ ΤΣΑΜΙΚΟ

# data[].attributes.attachment_link.description
VideoLink lets you share videos on YouTube easily, without distracting third-party content or advertisements.

# data[].attributes.body
Θα σημειώσει δύο σπουδαίες νίκες, στο Κερατσίνι (4 Μαρτίου) και στο μοναστήρι του Αγίου Σπυρίδωνα (13 Απριλίου).

# data[].attributes.headline
Η προειδοποίηση του Κολοκοτρώνη προς τον Καραϊσκάκη

# data[].attributes.subject
Η προειδοποίηση του Κολοκοτρώνη προς τον Καραϊσκάκη

# data[].attributes.body
Ο Κολοκοτρώνης, που τον αγαπούσε σαν παιδί του, τον είχε προειδοποιήσει να φυλάγεται και να μην διακινδυνεύει τη ζωή του σε ασήμαντες αψιμαχίες, γιατί ήταν ηγέτης και από αυτόν εξαρτιόνταν το ασκέρι του και ο αγώνας. Δυστυχώς ο ρουμελιώτης ήρωας διάβασε το γράμμα του Γέρου όταν ξεψυχούσε.

# data[].attributes.headline
1827 :Το τέλος του

# data[].attributes.subject
1827 :Το τέλος του

# data[].attributes.body
Όταν ο Αρχιστράτηγος Καραϊσκάκης επέστρεψε από την τετράμηνη νικηφόρα περιοδεία του, έχοντας χίλιους περίπου άνδρες, στην Ελευσίνα, μετέφερε το στρατόπεδο του στο Κερατσινι. Τον ίδιο χρόνο 2.000 Πελοποννήσιοι υπό τον στρατηγό Γενναίο Κολοκοτρώνη, τους Πετμεζάδες, Σισίνη κ.ά. οπλαρχηγούς έφθασαν σε επικουρία του Αρχιστρατήγου.

Ο Καραϊσκάκης όμως έχοντας ατίθασο χαρακτήρα, παρά τις συστάσεις και παρά την κατάσταση της υγείας του αποφάσισε να ανακόψει τους ακροβολισμούς των Τούρκων.
Η επιχείρηση ορίσθηκε να πραγματοποιηθεί τη νύχτα της 22ας προς την 23η Απριλίου 1827, έχοντας συμφωνήσει κανείς να μην ξεκινήσει άκαιρα τους πυροβολισμούς πριν δοθεί το σύνθημα για γενική επίθεση. Το απόγευμα της 22ας Απριλίου ακούστηκαν πυροβολισμοί από ένα Κρητικό οχύρωμα. Οι Κρητικοί προκαλούσαν τους Τούρκους και καθώς εκείνοι απαντούσαν οι εχθροπραξίες γενικεύτηκαν. Ο Καραϊσκάκης, παρότι άρρωστος βαριά, έφτασε στον τόπο της συμπλοκής. Εκεί μια σφαίρα τον τραυμάτισε θανάσιμα στο υπογάστριο. Το μνημείο του που βρίσκεται μπροστά από το γήπεδο «Καραϊσκάκη» είναι στο σημείο, όπου ο ήρωας κατέβηκε από το άλογό του τραυματισμένος το απόγευμα της 22 Απριλίου 1827.
Οι γιατροί που ανέλαβαν την περίθαλψή του γρήγορα κατάλαβαν πως θα κατέληγε.

Ο ήρωας μεταφέρθηκε στο στρατόπεδό του στο Κερατσίνι και αφού μετάλαβε των Αχράντων Μυστηρίων, υπαγόρευσε τη διαθήκη του που ιδιόχειρα υπέγραψε. Η τελευταία κουβέντα που είπε στους συμπολεμιστές του, κατά τον στρατηγό Μακρυγιάννη που τον επισκέφθηκε, ήταν "Εγώ πεθαίνω. Όμως εσείς να είστε μονιασμένοι και να βαστήξετε την πατρίδα".

Την επομένη στις 23 Απριλίου 1827 ο Αρχιστράτηγος Γεώργιος Καραϊσκάκης υπέκυψε στο θανατηφόρο τραύμα του μέσα στο εκκλησάκι του Αγίου Νικολάου στο Κερατσίνι, ανήμερα της γιορτής του. Η σορός του μεταφέρθηκε στην εκκλησία του Αγίου Δημητρίου στη Σαλαμίνα όπου ετάφη και θρηνήθηκε από το πανελλήνιο.

Την επομένη( 24-4), οι Έλληνες με πεσμένο ηθικό και κακή στρατηγική, υπέστησαν συντριπτική ήττα στη Μάχη του Αναλάτου από τον Κιουταχή. Ακολούθησε η διάλυση του ελληνικού στρατοπέδου της Ακρόπολης και η ανακατάληψή της και η διάλυση και του στρατοπέδου του Κερατσινίου.

# data[].attributes.headline
1835: απότιση φόρου τιμής

# data[].attributes.subject
1835: απότιση φόρου τιμής

# data[].attributes.body
Έγινε ανακομιδή των λειψάνων του από τη Σαλαμίνα στον Πειραιά, προκειμένου να ταφούν οριστικά στο σημείο που έπεσε και όπου ήδη είχε ανεγερθεί το μνημείο του(Νέο Φάληρο).  Μαζί με τα οστά του Καραϊσκάκη, στο ίδιο μέρος και μετά από επίσημη τελετή όπου παρέστησαν εκπρόσωποι των πολιτικών, στρατιωτικών και δικαστικών αρχών, ενταφιάστηκαν τα αντίστοιχα λείψανα των υπολοίπων ελλήνων και φιλελλήνων που είχαν σκοτωθεί υπερασπιζόμενοι την πόλη της Αθήνας. Ο ίδιος ο βασιλιάς Όθωνας απότισε φόρο τιμής στο νεκρό του Καραϊσκάκη, εναποθέτοντας πάνω στη λάρνακά του το Παράσημο του Τάγματος του Σωτήρος ανωτέρου βαθμού το οποίον έφερε, ενώ ανέλαβε και την κηδεμονία των θυγατέρων του πεσόντα ήρωα.
Όμως, τα οστά του χάθηκαν και σήμερα δεν γνωρίζει κανείς που βρίσκονται. Πολλοί υποστηρίζουν ότι χάθηκαν από το μνημείο κατά τη διάρκεια της χούντας, όταν ένα συνεργείο πήγε να κάνει ανακαίνιση στο μνημείο του Φαλήρου. Οι εργάτες δεν ήξεραν περί τίνος πρόκειται και σύμφωνα με αυτή τη θεωρία, πέταξαν τα οστά στη θάλασσα.

# data[].attributes.headline
Ο χαρακτήρας του Καραϊσκάκη

# data[].attributes.subject
Ο χαρακτήρας του Καραϊσκάκη

# data[].attributes.body
Το έθνος θρήνησε το χαμό του ήρωα. Και δικαίως, διότι η απώλειά του υπήρξε ανεπανόρθωτη. Ο Γεώργιος Καραϊσκάκης ήταν αδύνατος, φιλάσθενος (έπασχε από φυματίωση), μέτριος το ανάστημα, ιδιαίτερα νευρικός, οξύθυμος, βωμολόχος και υβριστής. Αλλά είχε χαλύβδινη θέληση, δύναμη σκέψης και κριτικής και ιδιαίτερη ικανότητα στην ταχύτατη λήψη αποφάσεων και εκτέλεση αυτών. Με μία λέξη, ήταν ηγέτης. Άλλο ζήτημα αν, όπως έλεγε ο ίδιος, ο χαρακτήρας του τον έκανε να είναι άλλοτε άγγελος και άλλοτε διάβολος!

# data[].attributes.headline
Δημοτικό τραγούδι  «Του Καραϊσκάκη»

# data[].attributes.subject
Δημοτικό τραγούδι  «Του Καραϊσκάκη»

# data[].attributes.body
«Το λεν οι κούκοι στα βουνά κι οι πέρδικες στα πλάγια

και μια μικρούλα πέρδικα στον κάμπο της Αθήνας.

Είχε τα νύχια κόκκινα και τα φτερά βαμμένα.

Αποβραδίς μοιρολογά και το ταχύ φωνάζει:

-Τρίτη, Τετάρτη θλιβερή, Πέφτη φαρμακωμένη,

Παρασκευή ξημέρωνε, να μη είχε ξημερώσει

αφέντες  έβαλαν βουλή τον πόλεμο να πιάσουν.

Καραϊσκάκης φώναξε πάνω από τ΄ άλογό του:

-Πού είστε, μπρε Ρουμελιώτες μου, παιδιά αντρειωμένα;

Γυμνώστε τ΄ αλαφρά σπαθιά και ρίξτε τα ντουφέκια.

΄Ηρθε μεντάτι* των Τουρκών, πεζοί και καβαλάριοι.

Δεν ήταν λίγοι, ουδέ πολλοί, ήταν εννιά χιλιάδες.

Πρώτο γιουρούσι που ΄καμαν, δεύτερο τράκο κάμαν,

Λαβώνεται ο Καραϊσκάς κι ο καπετάν Νικήτας.

Κι ο Καραϊσκος φώναξε, ψιλή φωνούλα βγάζει:

-Έλληνες, μην κιοτέψετε, παιδιά μη φοβηθείτε

και πάρ΄ το γιούχα η Τουρκιά κι έρθει και μας χαλάσει.

Σαν Έλληνες βαστάξετε και σα Γραικοί σταθείτε.»

# data[].attributes.headline
 Ποίημα του Κωστή Παλαμά    για τον Καραϊσκάκη  

# data[].attributes.subject
 Ποίημα του Κωστή Παλαμά    για τον Καραϊσκάκη  

# data[].attributes.body
Πόλεμος θἄρχιζε. Στὰ ξάγναντα, μπροστά μου,
κορφή, γκρεμός• τὸ βουνὸ μαῦρο. Ξαφνικὰ
τὸ βουνὸ ἀστράφτει μέσ' στὴν ὑπνοφαντασιά μου
σὰν ἀπὸ φάσγανα γυμνὰ γιὰ φονικά.
Ὅσο κι ἂν ἐγερν' ἐμὲ δείλια πρὸς τὰ χάμου,
μὲ μάτια πρόσμενα ὑψωμένα ἐκστατικὰ
τὰ πρῶτα βόλια νὰ σφυρίξουνε στ' αὐτιά μου
κ' ἔνιωθα κάτι σὰ φτερὸ στὰ σωθικά.
Καὶ νά! ἀπὸ τοῦ βουνοῦ τὴν κορωμένη ράχη
δὲ χύμησε μουγγρίζοντας ἡ ἀντάρα ἡ μάχη.
Τὸ βουνὸ χρυσὴ σκάλα, κλέφτες καὶ κουρσάροι
τὴν κατεβαίνανε, καὶ σ' ὅλους μέσα ποιός;
Ἕνας ξεχώριζε, τοῦ Γένους τὸ καμάρι,
τῆς Καλογριᾶς ὁ Γιός!

# data[].attributes.headline
τραγούδι για τον Καραϊσκάκη

# data[].attributes.subject
τραγούδι για τον Καραϊσκάκη

# data[].attributes.body
Διάβασα ιστορία εχτές λιγάκι
και με κλαμένα μάτια σταμάτησα να δω
Τον Γεώργιο Καραΐσκάκη
και τον σκέφτομαι και τραγουδώ

Της καλογριούλας γιε, έλα στα όνειρά μας
κι έτσι ματωμένος πες μας στρατηγέ
Πόσο απέχει ο θάνατος απ’ τη λευτεριά μας
πόσο απέχει ο θάνατος απ’ τη λευτεριά μας.

Σήκωνε στον βάλτο, το μπαϊράκι
και τον προσμέναν σκλάβοι μες στο Αιτωλικό
Τον Γεώργιο Καραΐσκάκη
τον αγωνιστή, τον λαϊκό
Της καλογριούλας γιε, έλα στα όνειρά μας
κι έτσι ματωμένος πες μας στρατηγέ
Πόσο απέχει ο θάνατος απ’ τη λευτεριά μας
πόσο απέχει ο θάνατος απ’ τη λευτεριά μας.

# data[].attributes.attachment_link.title
Γιάννης Πουλόπουλος - Ο Καραϊσκάκης - Official Audio Release

# data[].attributes.attachment_link.description
VideoLink lets you share videos on YouTube easily, without distracting third-party content or advertisements.

# data[].attributes.headline
τραγούδι για τον Καραϊσκάκη

# data[].attributes.subject
τραγούδι για τον Καραϊσκάκη

# data[].attributes.body
Η οθόνη βουλιάζει σαλεύει το πλήθος
εικόνες ξεχύνονται με μιας
πού πας παλληκάρι ωραίο σαν μύθος
κι ολόισια στο θάνατο κολυμπάς

Και όλες οι αντένες μιας γης χτυπημένης
μεγάφωνα και ασύρματοι από παντού
γλυκά σε νανουρίζουν κι εσύ ανεβαίνεις
ψηλά στους βασιλιάδες τ’ ουρανού

Ποιος στ’ αλήθεια είμαι εγώ και πού πάω
με χίλιες δυο εικόνες στο μυαλό
προβολείς με στραβώνουν και πάω
και γονατίζω και το αίμα σου φιλώ

Πού πας παλληκάρι πομπές ξεκινούνε
κι οι σκλάβες σου ουρλιάζουν στο βωμό
ουρλιάζουν τα πλήθη καμπάνες ηχούνε
κι ο ύμνος σου τραντάζει το ναό

Ποιος στ’ αλήθεια είμαι εγώ και πού πάω
με χίλιες δυο εικόνες στο μυαλό
οι προβολείς με στραβώνουν και πάω
και γονατίζω και το αίμα σου φιλώ

# data[].attributes.attachment_link.title
Σαββόπουλος - Ωδή στον Γ. Καραϊσκάκη

# data[].attributes.attachment_link.description
VideoLink lets you share videos on YouTube easily, without distracting third-party content or advertisements.

# data[].attributes.headline
Το γλυπτό της Αθήνας για τον Καραϊσκάκη

# data[].attributes.subject
Το γλυπτό της Αθήνας για τον Καραϊσκάκη

# data[].attributes.body
-www.mixanitouxronou.com.cy
-www.fosonline.gr
- www.pare-dose.net
-www.sansimera.gr/biographies/ -el.m.wikipedia.org
-www.popaganda.gr/
-www.myriobiblos.gr/
-www.elniplex.com/
-www.in.gr
-www.grafida.net
-https://video.link
-safecodeinternet.blogspot.com-
-hellenic-college.gr
-www-tanea-gr.

# data[].attributes.body
Η εργασία της
Αραπίδου Καλλιόπης και Γεωργιάδου Αγάπης
εκπονήθηκε ύστερα από πρόταση της καθηγήτριας της Ιστορίας , κ. Ελένης Μούσα, με αφορμή τα 200 χρόνια από
την επανάσταση του 1821